recursal/SuperWikiNEXT-32B huggingface dataset:
হতভাগা একজন ব্যক্তি এডওয়ার্ড মরডেক
**এডওয়ার্ড মরড্রেক বা এডওয়ার্ড মরডেক** ১৯ শতকের ইংরেজ অভিজাত মানুষ এডওয়ার্ড মরডেক। ঊনিশ শতকে জন্ম নেয়া একজন হতভাগ্য মানুষ, যে দু'টো মাথা নিয়ে জন্মেছিলো। সাধারণ মানুষের চেহারা কেবল সামনের দিকেই থাকে, অথচ এই মানুষটার মাথার পেছনেও আর একটা চেহারার অস্তিত্ব ছিলো। সেই অস্তিত্বটা হাসতো, কাঁদতো আর উদ্ভট উদ্ভট শব্দ করতো। এবং এডওয়ার্ডের কোন কন্ট্রোল ছিলো না ঐ মাথাটার ওপর! সে নিজেই একটা আলাদা অস্তিত্ব হয়ে উঠেছিলো। এডওয়ার্ডের ধারণা ছিলো এটা "শয়তানের মাথা"। রাতের বেলা যখন এডওয়ার্ড ঘুমাতে যেতো, তখন ঐ বাড়তি জিনিসটা নাকি ফিসফিস করে কিছু একটা বলতো তাকে!
ডাক্তারদের বার বার অনুরোধ করা হয়েছিলো বাড়তি মাথাটা কেটে ফেলার জন্যে,কিন্তু কেউ সাহস করে উঠতে পারেনি।এবং মাত্র ২৩ বছর বয়সে যন্ত্রণা সহ্য করতে না পেরে এডওয়ার্ড আত্নহত্যা করে বসে!
। তার অবস্থা অনেকটা পেসকেল পিনন ও চেং টিজো পিং এর মতো ছিলো। দ্য বুক অফ লিস্টস এর ১৯৭৬ সালের প্রকাশনায় মারডেক ও পিনন উভয়ই পৃথিবীর ১০ জন মানুষের মধ্যে স্থান করে নেন যাদের অতিরিক্ত চেহারা বা অঙ্গ আছে।

এডওয়ার্ড মরডেকের এই অবস্থা প্রতিষ্ঠা করা খুব কঠিন কারণ তার জন্ম ও মৃত্যুর কোন নথি-পত্র পাওয়া যায় নি এবং তার আত্মহত্যা ও আত্মহত্যার স্থান নিয়েও দ্বন্দ্ব আছে। তার ঘটনার অধিকাংশ মৌখিকভাবে প্রচলিত।

১৮৯৬ সালে *অ্যানোমালিস এন্ড কিউরিওসিটিস মেডিসিনি* নামক একটি নিবন্ধে তার সম্পর্কে লেখার পর তিনি এখন অনেক নাটক,লেখা ও গানের বিষয়বস্তুতে পরিনত হন। যাইহোক, কিছু কিছু সময় তার এই গল্পকে অনেকেই মিথ্যা হিসেবে আক্ষায়িত করে। কারণ তাদের মতে ঘটনাটি ছিল অনেকটা কাল্পনিক ও এর কোন মেডিকেল ব্যাখ্যা ছিল না-অনেক বছর ধরে লোকমুখে প্রচলিত ছিল বলে এটি সত্য ঘটনার মত মনে হয়েছে। **টম ওয়েটস** *অ্যালাইস* অ্যালবামে এডওয়ার্ড মারডেককে নিয়ে একটি গান লেখেন যার শিরোনাম হলো, "পুওর এডওয়ার্ড"।

তথ্যসূত্র
---------

1. 1 2  *Anomalies and Curiosities of Medicine*, pp. 188-189. George M. Gould, Walter L. Pyle. Kessinger Publishing. আইএসবিএন ৯৭৮-০-৭৬৬১-৩২১১-৫ (2003)
2. ↑  *The People's almanac presents the book of lists*, p. 314. David Wallechinsky, Irving Wallace, Amy Wallace. Morrow. আইএসবিএন ৯৭৮-০-৬৮৮-০৩১৮৩-১ (1977)
3. ↑  "EDWARD MORDAKE – "Poor Edward""।
4. ↑  Hoskyns, Barney (২০০৯), *Lowside of the Road: A Life of Tom Waits*, Random House, পৃষ্ঠা 405, আইএসবিএন 978-0-7679-2709-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* "Edward Mordake – 'Poor Edward'"। *J. Tithonus Pednaud*। সংগ্রহের তারিখ ২০০৮-১১-১১।
**এলেনা গুরো** (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (রুশ: Еле́на Ге́нриховна Гуро́, আ-ধ্ব-ব: [jɪˈlʲenə ˈɡʲenrʲɪxəvnə ɡʊˈro] (শুনুনⓘ); বিবাহের পরে **মাতিউশিন** (রুশ: Матю́шина, আ-ধ্ব-ব: [mɐˈtʲuʂɪnə] (শুনুনⓘ);) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।

প্রাথমিক জীবন
-------------

এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।

পেশা
----

গুরো এবং মাতিউশিন
১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।

শিল্পকর্ম
---------

মাতিউশিনের বাড়ি (প্রফেসর পোপোভা স্ট্রিট, ১০), সাংক্‌ত পিতেরবুর্গ
১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।

শেষ জীবন
--------

এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।

গ্যালারি
--------

* লিটল ডিয়ার ১৯০৮/০৯ সালে আঁকা গুরোর ছবি*লিটল ডিয়ার* ১৯০৮/০৯ সালে আঁকা গুরোর ছবি
* অ্যা উইমেন ইন অ্যা হেডস্কার্ফ ১৯১০ সালে আঁকা গুরোর ছবি*অ্যা উইমেন ইন অ্যা হেডস্কার্ফ* ১৯১০ সালে আঁকা গুরোর ছবি
* মাতিউশিনের পোর্টরেট ১৯১০ সালে আঁকা গুরোর ছবি*মাতিউশিনের পোর্টরেট* ১৯১০ সালে আঁকা গুরোর ছবি
* নিজের ছবি ১৯০৯ সালে আঁকা গুরোর ছবি*নিজের ছবি* ১৯০৯ সালে আঁকা গুরোর ছবি

তথ্যসূত্র
---------

1. 1 2 3 4  *Dictionary of Women Artists, Volume 1*। Fitzroy Dearborn Publishers। ১৯৯৭। পৃষ্ঠা 623–624। আইএসবিএন 1-884964-21-4। সংগ্রহের তারিখ ২০১২-০১-০৮।
2. 1 2  *Dictionary of Russian Women Writers*। Greenwood Press। ১৯৯৪। পৃষ্ঠা 238–241। আইএসবিএন 0-313-26265-9। সংগ্রহের তারিখ ২০১২-০১-০৮।

বহিঃসংযোগ
---------

* Informationen zur Künstlerin und ihren Werken (russisch)
**এডওয়ার্ড জন স্মিথ** (২৭ জানুয়ারী ১৮৫০ – ১৫ এপ্রিল ১৯১২) ছিলেন একজন ব্রিটিশ নৌ অফিসার। তিনি অসংখ্য হোয়াইট স্টার লাইন জাহাজের নাবিক হিসেবে কাজ করেছেন। তিনি আরএমএস টাইটানিকের ক্যাপ্টেন ছিলেন এবং জাহাজটি তার প্রথম সমুদ্রযাত্রায় ডুবে যাওয়ার ফলে তিনি মারা গিয়েছিলেন।

হোয়াইট স্টার লাইনের সবচেয়ে সিনিয়র ক্যাপ্টেন হিসেবে স্মিথ কমোডোরের সম্মানসূচক পদ পেয়েছেন। এছাড়াও তিনি রাজকীয় নৌবাহিনীর রিজার্ভে কমান্ডারের পদে অধিষ্ঠিত ছিলেন। 

কাজের পরিবেশে বেড়ে ওঠা স্মিথ মার্চেন্ট নেভি এবং রয়্যাল নেভাল রিজার্ভে যোগ দেওয়ার জন্য তাড়াতাড়ি স্কুল ছেড়েছিলেন। তার মাস্টার্সের ডিগ্রি অর্জনের পর তিনি একটি মর্যাদাপূর্ণ ব্রিটিশ কোম্পানি হোয়াইট স্টার লাইনের পরিষেবাতে প্রবেশ করেন। তিনি দ্রুত পদে উন্নীত হন এবং ১৮৮৭ সালে স্নাতক হন। তার প্রথম কমান্ড ছিল এসএস সেল্টিক। তিনি অসংখ্য হোয়াইট স্টার লাইন জাহাজের কমান্ডিং অফিসার হিসেবে দায়িত্ব পালন করেছিলেন, ম্যাজেস্টিক (যেটি তিনি নয় বছর ধরে কমান্ড করেছিলেন) সহ এবং যাত্রীদের মধ্যে একটি শক্তিশালী এবং অনুগত অনুগামীদের আকর্ষণ করেছিলেন।

১৯০৪ সালে স্মিথ হোয়াইট স্টার লাইনের কমোডর হন এবং এর ফ্ল্যাগশিপ নিয়ন্ত্রণের দায়িত্বে ছিলেন। তিনি সফলভাবে বাল্টিক, অ্যাড্রিয়াটিক এবং অলিম্পিকে নেতৃত্ব দিয়েছেন।  ১৯১২ সালে তিনি আরএমএস টাইটানিকের প্রথম সমুদ্রযাত্রার ক্যাপ্টেন ছিলেন, যেটি একটি আইসবার্গে আঘাত করেছিল এবং ১৫ এপ্রিল ১৯১২ এ ডুবে গিয়ে ১৫০০ জনেরও বেশি মানুষ মারা গিয়েছিল। যার মধ্যে স্মিথও রয়েছেন, যিনি জাহাজের সাথে নেমেছিলেন। প্রতিকূলতার মুখে তার দৃঢ়তা এবং দৃঢ়তার জন্য, স্মিথ ব্রিটিশ "কঠিন উপরের ঠোঁট" চেতনা এবং শৃঙ্খলার একটি আইকন হয়ে ওঠেন।

তথ্যসূত্র
---------

1. ↑  birth/death dates and parents  ওয়েব্যাক মেশিনে আর্কাইভকৃত ৭ জুন ২০১১ তারিখে at the International Genealogical Index
2. ↑  "Letter to daughter reveals softer side of Titanic captain"। Stoke Sentinel। ২ অক্টোবর ২০১৫। ৮ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এলোরা পট্টনায়েক** (জন্ম: ৫ সেপ্টেম্বর, ১৯৬৮) একজন কানাডীয় ওড়িশি নৃত্যশিল্পী এবং চলচ্চিত্র, টেলিভিশন ও মঞ্চ অভিনেত্রী।

প্রাথমিক জীবন
-------------

এলোরা পট্টনায়েক জন্মগ্রহণ করেছিলেন কানাডার অন্টারিওর টরন্টোতে। তিনি তাঁর বাবা-মা প্রমোদ এবং চিত্রলেখা পাটনায়েকের প্রথম সন্তান এবং তিনি তাঁর ভাই দেবরাজ পট্টনায়েকের চেয়ে সাত বছরের বড়। তাঁর বাবা-মা ভারতের উড়িষ্যা (বর্তমানে ওড়িশা) রাজ্যে জন্মগ্রহণ করেছিলেন এবং ১৯৬০-এর দশকে কানাডায় অভিবাসিত হয়েছিলেন। তরুণ বয়সে পট্টনায়েক তাঁর পরিবার নিয়ে অসংখ্যবার ভারতে ভ্রমণ করেছিলেন।

তাঁর জন্মের পর তাঁর বাবা-মা প্রথমে অন্টারিওর ওকভিল এবং তারপরে অন্টারিওর বার্লিংটনে চলে গিয়েছিলেন। সেখানে তিনি এম.এম. রবিনসন হাই স্কুলে পড়াশোনা করেন ।

১৯৮৬ সালে, প্রয়াত পদ্ম বিভূষণ কেলুচরণ মহাপাত্র তাঁকে প্রশিক্ষণ দেবার জন্য নির্বাচিত করেছিলেন এবং তিনি তখন ভারতের ওড়িশার ওড়িশি গবেষণা কেন্দ্রে পড়াশোনা করতে গিয়েছিলেন।

নৃত্য প্রশিক্ষণ
---------------

পট্টনায়েকের প্রথম এবং প্রাথমিক নৃত্যের গুরু ছিলেন তাঁর মা, যিনি খুব অল্প বয়স থেকেই তাঁকে ওড়িশি নৃত্যশিল্পী হিসাবে প্রশিক্ষণ দিতে শুরু করেছিলেন। তিনি প্রয়াত পদ্মশ্রী পঙ্কজ চরণ দাস, প্রয়াত পদ্মবিভূষণ কেলুচরণ মহাপাত্র, পদ্মশ্রী সংযুক্তা পাণিগ্রহী এবং পদ্মশ্রী গঙ্গাধর প্রধানের মতো প্রশিক্ষকদের প্রশিক্ষণও পেয়েছেন।

অভিনয়
------

তিনি আমেরিকান একাডেমি অফ ড্রামাটিক আর্টসের স্নাতক। ১৯৯২ থেকে ১৯৯৪ সাল পর্যন্ত তিন বছর যাবত তিনি এখানে শিক্ষালাভ করেছিলেন।

২০০৯ সালে ওয়াইটিভির কানাডীয় টেলিভিশন ধারাবাহিক *হাউ টু বি ইন্দি*তে তিনি ইন্দি মেহতার মা জ্যোতি মেহতার চরিত্রে অভিনয় করেছিলেন। ২০১০ সালে তিনি এর আরো একটি মরশুমেও অভিনয় করেছিলেন।

কর্মজীবন
--------

### ওড়িশি নাচের শিক্ষক

পট্টনায়েক ১৯৮০এর দশকের মাঝামাঝি থেকে ওড়িশি নৃত্য শিখাচ্ছেন। নব্বইয়ের দশকের গোড়ার দিকে, তিনি চিত্রলেখা নৃত্য একাডেমির নির্বাহী পরিচালক হিসাবে দায়িত্ব গ্রহণ করেছিলেন।

### মঞ্চনাট্যের কাজ

| বছর | শিরোনাম | ভূমিকা | থিয়েটার | অবস্থান |
| --- | --- | --- | --- | --- |
| ১৯৯৫ | *স্ট্যান্ডিং অন মাই নিস* | ক্যাথরিন |  | নিউ ইয়র্ক সিটি, নিউ ইয়র্ক |
| ১৯৯৭ | *নাগা মন্ডল* | রানি | তারাগন থিয়েটার | টরন্টো, অন্টারিও |
| ২০০১ | *উমরাও জান আদা* | উমরাও | রসিক আর্টস |  |
| ২০০৪ | *লেফ্ট* | ববি | রসিক আর্টস |  |
|  | *সে গুডনাইট গ্রেসি* | ক্যাথরিন |  | নিউ ইয়র্ক সিটি, নিউ ইয়র্ক |
|  | *দ্য হাইদি ক্রনিকলস* | বেকি/বেটসি |  | নিউ ইয়র্ক সিটি, নিউ ইয়র্ক |
|  | দ্য কান্ট্রি ওয়াইফ | লুসি |  | নিউ ইয়র্ক সিটি, নিউ ইয়র্ক |
|  | দ্য সিগাল | গৃহিণী |  | নিউ ইয়র্ক সিটি, নিউ ইয়র্ক |
|  | *দ্য হাউস অফ ব্লু লিভস* | লিটল নান |  | নিউ ইয়র্ক সিটি, নিউ ইয়র্ক |

তথ্যসূত্র
---------

1. ↑  "Ellora Patnaik"। সংগ্রহের তারিখ ২১ ফেব্রুয়ারি ২০২১।
2. ↑  Press release (আগস্ট ৪, ২০১০)। "Corus Entertainment Announces Its Fall 2010 Programming Lineup for YTV, Nickelodeon and Treehouse"। www.digitaljournal.com। সংগ্রহের তারিখ অক্টোবর ১০, ২০১৩।

বহিঃসংযোগ
---------

* ইন্টারনেট মুভি ডেটাবেজে এলোরা পট্টনায়েক (ইংরেজি)
* চিত্রলেখা ওড়িশি ডান্স ক্রিয়েশন্স ওয়েবসাইট
* "মীরা নায়ারের নতুন মেয়ে"
আবু সোলায়মান চৌধুরী নিবন্ধের সাথে বিভ্রান্ত হবেন না।
**এ এফ এম সোলায়মান চৌধুরী** একজন বাংলাদেশি অবসরপ্রাপ্ত সরকারি কর্মকর্তা ও রাজনীতিবিদ। তিনি জাতীয় রাজস্ব বোর্ডের চেয়ারম্যান ছিলেন।

জন্ম ও প্রাথমিক জীবন
--------------------

এ এফ এম সোলায়মান চৌধুরী ১ জানুয়ারী ১৯৫০ সালে কুমিল্লা জেলার মনোহরগঞ্জ উপজেলার উত্তর হাওলা ইউনিয়নের দক্ষিণ ফেনুয়া গ্রামে জন্ম গ্রহণ করেন। তার পিতা আব্দুল জাব্বার ছিলেন কুমিল্লা দায়রা জুরি বোর্ডের সদস্য। মাতা শাহার বানু।

তিনি ১৯৬৬ সালে নোয়াখালীর বেগমগঞ্জ পাইলট উচ্চ বিদ্যালয় হতে এসএসসি পাশ করেন। ১৯৭৫ সালে চট্টগ্রাম বিশ্ববিদ্যালয় হতে বিএ ও চট্টগ্রাম প্রকৌশল ও প্রযুক্তি বিশ্ববিদ্যালয় থেকে এমবিএ ডিগ্রী লাভ করেন। ১৯৬৯ সালে তিনি বিয়ে করেন।

রাজনৈতিক ও কর্মজীবন
-------------------

সোলায়মান চৌধুরী ১৯৭৭ সালে অনুষ্ঠিত সুপিরিয়র পোষ্ট পরিক্ষায় উত্তীর্ণ হয়ে ১৯৭৯ সালে সহকারী কমিশনার ও ম্যাজিষ্টেট পদে ঢাকা জেলায় সরকারি চাকরিতে যোগদান করেন। ঢাকা ও চট্টগ্রাম সিটি করপোরেশনের সচিব, পাটকল সংস্থার চেয়ারম্যান, চট্টগ্রাম ওয়াসা চেয়ারম্যান, জনতা ব্যাংকের চেয়ারম্যান, পেট্রোলিয়াম করপোরেশনের চেয়ারম্যান, রাষ্ট্রপতির সচিবসহ বিভিন্ন দায়িত্ব পালন করেছেন। তিনি ২০০১ সালে ফেনীর জেলা প্রশাসক, ২০০৬ সালে পর তিনি সংস্থাপন মন্ত্রণালয়ের সচিব ও সর্বশেষ রাজস্ব বোর্ডের চেয়ারম্যান পদ থেকে তিনি অবসরে যান। চাকরি শেষে তিনি বিএনপির চেয়ার পার্সন বেগম খালেদা জিয়ার রাজনৈতিক উপদেষ্টা হিসেবেও কিছুদিন দায়িত্ব পালন করেন।

তিনি ১৯৬৪ সালে ইসলামী ছাত্র সংঘে যোগ দিয়ে ১৯৭৫ সালের নভেম্বরে ছাত্রজীবন সমাপ্ত হলে বাংলাদেশ জামায়াতে ইসলামীতে যোগদেন। ১৯৭৭ সালে জামায়াতে ইসলামীর কেন্দ্রীয় স্বাস্থ্য বিষয়ক সহকারী সম্পাদকের দায়িত্ব পালন করেন। ২০০৬ সাল পর্যন্ত সরকারি চাকরিতে থাকায় প্রকাশ্যে রাজনীতি থেকে দূরে ছিলেন।

সচিব পদ থেকে অবসরে যাওয়ার পর ২০০৯ সালে পুনরায় তিনি জামায়াতে ইসলামীর সঙ্গে যুক্ত হয়ে কেন্দ্রীয় মজলিশে শুরার সদস্য এবং দলের পেশাজীবীদের সংগঠন জাতীয় পেশাজীবী ফোরামের সভাপতির দায়িত্বে ছিলেন। ১০ ডিসেম্বর ২০১৯ সালে তিনি বাংলাদেশ জামায়াতে ইসলামী থেকে পদত্যাগ করেন।

২ মে ২০২০ সালে আত্মপ্রকাশ হওয়া ‘আমার বাংলাদেশ পার্টি’ (এবি পার্টি) নামক নতুন রাজনৈতিক দলের আহ্বায়ক ঘোষিত হন তিনি।

তথ্যসূত্র
---------

1. ↑  "বস্ত্র ও পাট মন্ত্রণালয়, প্রাক্তন সচিব গণ"। *বাংলাদেশ জাতীয় তথ্য বাতায়ন*। ১৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
2. ↑  "জন আকাঙ্ক্ষায় যুক্ত হলেন সাবেক সচিব সোলায়মান চৌধুরী"। *দৈনিক প্রথম আলো*। ৭ ডিসেম্বর ২০১৯। ৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
3. ↑  "জামায়াত থেকে সাবেক সচিব সোলায়মান চৌধুরীর পদত্যাগ"। *যমুনা টিভি*। ১০ ডিসেম্বর ২০১৯। ৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
4. ↑  "জামায়াতে ইসলামী থেকে সাবেক সচিবের পদত্যাগ"। *দৈনিক ইত্তেফাক*। ১০ ডিসেম্বর ২০১৯। সংগ্রহের তারিখ ৩ মে ২০২০।
5. ↑  "নতুন রাজনৈতিক দল 'এবি পার্টি'র আত্মপ্রকাশ"। *দৈনিক জাগরণ*। ২ মে ২০২০। সংগ্রহের তারিখ ৩ মে ২০২০। [*স্থায়ীভাবে অকার্যকর সংযোগ*]
6. ↑  "সোলায়মান ও মনজুর নেতৃত্বে নতুন দল, উত্তাপ জামায়াত-শিবিরে"। *বাংলা ট্রিবিউন*। ১ মে ২০২০। ২ মে ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।
ঊর্মি ঘনশ্যাম দেসাই (গুজরাতি:ઊર્મિ ઘનશ્યામ દેસાઈ ; জন্ম ১৯৩৮) ভারতের গুজরাত থেকে আগত গুজরাতি লেখক এবং ভাষাবিদ। তিনি তাঁর সমালোচনামূলক কাজের জন্য ২০১৩ সালে সাহিত্য একাডেমি পুরস্কার পেয়েছিলেন গুজরাতি ব্যাকরণ না বাসো বর্ষ (২০১৪ সালে প্রকাশিত)

তিনি ১৯৩৮ সালের ৫ এপ্রিল মুম্বাইয়ে তাঁর মা রামভাবেন এবং তাঁর বাবা কামেশ্বর ব্যাসের জন্মগ্রহণ করেছিলেন। তার পরিবারের জন্ম ছোড়বাদ থেকে। ১৯৫৫ সালে ম্যাট্রিক করার পরে তিনি গুজরাতি ও সংস্কৃত বিষয়ে স্নাতকোত্তর (১৯৬১) এবং স্নাতকোত্তর (১৯৬৩) ডিগ্রি অর্জন করেন। তিনি ১৯৬৭ সালে হরিভল্লভ ভায়ানীর তত্ত্বাবধানে তাঁর গবেষণামূলক কাজ গুজরাতি ভাষণ অঙ্গসাধক প্রত্যয়্যের জন্য পিএইচডি অর্জন করেন। ১৯৬৯ সালে তিনি ভাষাবিজ্ঞানে ডিপ্লোমা অর্জন করেন। তিনি ১৯৬৫ সালে ঘনশ্যাম দেসাই নামে একজন গুজরাতি ছোটগল্প লেখককে বিয়ে করেছিলেন।

১৯৬৫ থেকে ১৯৭২ সাল পর্যন্ত তিনি মুম্বাই বিশ্ববিদ্যালয়ে ভাষাবিজ্ঞান বিভাগে গবেষণা সহায়ক হিসাবে কাজ করেছিলেন। ১৯৭৩ থেকে ১৯৮১ সাল পর্যন্ত তিনি মহাত্মা গান্ধী মেমোরিয়াল রিসার্চ সেন্টার এবং লাইব্রেরিতে গবেষণা কর্মকর্তা হিসাবে কাজ করেছিলেন। ১৯৮৪ থেকে ১৯৮৭ সাল পর্যন্ত তিনি এসএনডিটি মহিলা বিশ্ববিদ্যালয়ের স্নাতকোত্তর বিভাগে কর্মরত ছিলেন
তিনি গুজরাতি ভাষার অন্যতম অগ্রণী ভাষাবিদ হিসাবে বিবেচিত, এবং ভাসাশাস্ত্র শু ছের মতো বেশ কয়েকটি বই প্রকাশ করেছেন? (১৯৭৬), গুজরাতি ভাষণ অঙ্গসাধক প্রত্যয় (১৯৭২), ব্যাকরণ বিমর্ষ (১৯৯২), আসুন আমরা গুজরাতি লিখতে শিখি (১৯৯৯), ভাসানুশং (২০০৩), এবং রূপশাস্ত্র - এক পরিচয় (২০০৭)। তিনি প্রবোধ পণ্ডিতের গবেষণা কাজটি গুজরাতি ভাষায় প্রকাশিত ভাষায় অনুবাদ করেছেন।

আরও দেখুন
---------

* List of Gujarati-language writers
**এ এম এম সফিউল্লাহ** (১ আগস্ট ১৯৪৭ – ২৪ এপ্রিল ২০২১) বাংলাদেশী উপাচার্য। তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের সাবেক উপাচার্য। এর আগে তিনি বাংলাদেশ প্রকৌশল বিশ্ববিদ্যালয় (বুয়েট) এর দশম উপাচার্য হিসাবে দায়িত্ব পালন করেছিলেন।

শিক্ষা
------

সফিউল্লাহ পূর্ব পাকিস্তান ক্যাডেট কলেজে পড়াশোনা করেছেন (পরবর্তীকালে ফৌজদারহাট ক্যাডেট কলেজ নামকরণ করা হয়েছে)। ১৯৬৯ ও ১৯৬৭ সালে যথাক্রমে বুয়েট থেকে সিভিল ইঞ্জিনিয়ারিংয়ে স্নাতক এবং স্নাতকোত্তর অর্জন করেন। স্ট্র্যাথক্লাইড বিশ্ববিদ্যালয় থেকে পিএইচ.ডি. করেন ১৯৮১ সালে কমনওয়েলথ বৃত্তি নিয়ে।

কর্মজীবন
--------

সফিউল্লাহ ১৯৭৩ সালে বুয়েটে সিভিল ইঞ্জিনিয়ারিংয়ে প্রভাষক হিসাবে যোগদান করেন এবং ১৯৮৪ সালে অধ্যাপক হয়েছিলেন। তিনি আগস্ট ২০০৬ সালের থেকে আগস্ট ২০১০ পর্যন্ত বুয়েটের দশম উপাচার্যের পদে অধিষ্ঠিত হন। বঙ্গবন্ধু সেতু নির্মাণের জন্য বাংলাদেশ সরকার কর্তৃক নিযুক্ত বিশেষজ্ঞদের প্যানেলে ছিলেন। তিনি পদ্মা সেতু (বাংলাদেশে নির্মিত বৃহত্তম কাঠামো) নির্মাণের জন্য বিশেষজ্ঞদের প্যানেলে কাজ করেছেন। এছাড়া তিনি আহছানউল্লা বিজ্ঞান ও প্রযুক্তি বিশ্ববিদ্যালয় এর উপাচার্য হিসেবেও দ্বায়িত্ব পালন করেন।

মৃত্যু
------

করোনায় আক্রান্ত হয়ে ২৪ এপ্রিল ২০২১ সফিউল্লাহ মৃত্যুবরণ করেন।

তথ্যসূত্র
---------

1. ↑  "প্রফেসর এ এম এম সফিউল্লাহ যোগদান আহছানউল্লা বিশ্ববিদ্যালয়"। AUST। ২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।
2. 1 2 3  "প্রফেসর এ এম এম সফিউল্লাহ উপাচার্য যোগদান"। আগস্ট ৩১, ২০১৬ তারিখে মূল থেকে আর্কাইভ করা। সংগ্রহের তারিখ জুন ২০, ২০১৬।
3. ↑  ডটকম, বিডিনিউজ টোয়েন্টিফোর। "কোভিড ১৯: বুয়েটের সাবেক ভিসি সফিউল্লাহর মৃত্যু"। *bdnews24*। সংগ্রহের তারিখ ২০২৩-১২-১৯।
**এলিস কমিশন রিপোর্ট** হলো তৎকালীন পাকিস্তান সরকার কর্তৃক ১৯৫২ সালের ২১ ফেব্রুয়ারির ঘটনা তদন্তের গঠিত বিচার বিভাগীয় কমিটি কর্তৃক পেশকৃত প্রতিবেদন। এটি বাংলা ভাষা আন্দোলন সম্পর্কিত একমাত্র সরকারি ভাষ্য। এতে কেবলমাত্র ২১ ফেব্রুয়ারি তারিখের ঘটনার ১৮ মিনিট সময়কালের উপর তদন্ত করে প্রতিবেদন দেয়া হয়।

প্রস্তাবনা ও কমিশন গঠন
----------------------

১৯৫২ সালের ২১ ফেব্রুয়ারি তারিখের পর ২২ ফেব্রুয়ারি তারিখেও পুনরায় গুলি চালানো হলে রাজনৈতিক দলগুলোর পক্ষ থেকে তীব্র প্রতিক্রিয়া ব্যক্ত করে এই গুলিবর্ষণের ঘটনার নিরপেক্ষ ও সংশ্লিষ্ট পক্ষের অংশগ্রহণমূলক তদন্ত কমিশন গঠন করে দোষীদের উপযুক্ত বিচার দাবি করা হয়। ফলশ্রুতিতে ১৯৫২ সালের ১৩ মার্চ সরকার একটি ঘোষণা প্রদাণ করে কমিশন গঠনের বিষয়টি নিশ্চিত করেন এবং তাতে বলেন, 

> ‘১৯৫২ সালের ২১ ফেব্রুয়ারি ঢাকায় যে গোলাগুলি হয়, মাননীয় প্রধান বিচারপতি কর্তৃক নির্ধারিত ঢাকা হাইকোর্টের একজন বিচারপতি কর্তৃক তার একটা তদন্ত হওয়া উচিত। এটি নিশ্চিত হওয়ার জন্য যে -
> 
> 
> 1. পুলিশের গুলি করা অত্যাবশ্যকীয় ছিল কিনা।
> 2. পরিস্থিতির বিবেচনায় পুলিশের শক্তি প্রয়োগ করা যথার্থ ছিল কিনা।’
> 

ঘটনার পরস্পরায় প্রধান বিচারপতি তৎকালীন ঢাকা হাইকোর্টে কর্মরত বিচারপতি টমাস হোবার্ট এলিসকে নিয়ে ১৫ মার্চ ১৯৫২ তারিখে এক সদস্যবিশিষ্ট একটি তদন্ত কমিটি গঠন করে ঘটনাটি তদন্তের দায়িত্বে নিয়োজিত করেন এবং ১৭ মার্চ ১৯৫২ তারিখে সরকার পৃথক এক আদেশের মাধ্যমে বিচারপতি এলিসকে তদন্ত কাজ পরিচালনার নির্দেশ প্রদান করেন।

তদন্ত কার্য ও প্রতিবেদন পেশ
---------------------------

১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন ১৯৫২ তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’

প্রতিক্রিয়া
------------

এই তদন্ত কমিশনের রিপোর্টটি সে সময়ের রাজনৈতিক ও ছাত্র সংগঠনসমূহ প্রত্যাখ্যান করে এবং এর সীমাবদ্ধতাসমূহ উল্লেখ করে সমসাময়িক পত্র-পত্রিকায় এ রিপোর্টের বিরূপ সমালোচনা করা হয়।

রিপোর্টভিত্তিক প্রকাশনা
-----------------------

এলিস কমিশন রিপোর্ট নিয়ে পরবর্তীকালে স্বল্প পরিসরে কিছু গবেষণা কার্য পরিচালিত হয়। ভাষা আন্দোলনের একমাত্র সরকারি এই ভাষ্যটি বাংলায় অনুবাদ করেছে পড়াশোনাভিত্তিক সংগঠন রিডিং ক্লাব। ২০১৮ সালে তরুণ লেখক ও গবেষক রাশেদ রাহম *একুশে ফেব্রুয়ারি ১৯৫২ : ছাত্র হত্যাকাণ্ড, এলিস কমিশন রিপোর্ট* শিরোনামে একটি গবেষণা গ্রন্থ প্রকাশ করেছে।

আরও দেখুন
---------

* বাংলা ভাষা আন্দোলন।

তথ্যসূত্র
---------

1. 1 2 3 4 5 6 7  দেলওয়ার হাসান (জানুয়ারি ২০০৩)। "এলিস কমিশন রিপোর্ট"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১২ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য)
2. 1 2 3 4  "ভাষা আন্দোলনের কুখ্যাত এলিস কমিশন রিপোর্ট বাংলার অনূদিত"। *চ্যানেল আই অনলাইন*। ৫ ফেব্রুয়ারি ২০১৭। সংগ্রহের তারিখ ১২ জানুয়ারি ২০১৮।
3. 1 2 3 4 5  "একুশের মিছিলে পুলিশের গুলি : কুখ্যাত এলিস কমিশন রিপোর্ট (মন্তব্য প্রতিবেদন)"। *সাপ্তাহিক অনলাইন*। ১৮ অক্টোবর ২০১৮। সংগ্রহের তারিখ ২১ অক্টোবর ২০১৮। [*স্থায়ীভাবে অকার্যকর সংযোগ*]
4. ↑  "'তরুণ প্রজন্মকে ভাষা আন্দোলন এবং মুক্তিযুদ্ধের ইতিহাস জানতে হবে'"। *বাংলাদেশ প্রতিদিন অনলাইন*। ২৮ ফেব্রুয়ারি ২০১৮। সংগ্রহের তারিখ ২১ অক্টোবর ২০১৮।

বহিঃসংযোগ
---------

* এলিস কমিশন রিপোর্ট
**উর্মিলা ভাট** (১ নভেম্বর ১৯৩৩ - ২২ ফেব্রুয়ারি ১৯৯৭) ছিলেন হিন্দি চলচ্চিত্র অভিনেত্রী। তিনি মুলত হিন্দি, গুজরাটি ও রাজস্থানী সিনেমায় অভিনয় করেছেন। তিনি নাটক থিয়েটারে অভিনয়ের মাধ্যমে নিজের অভিনয় জীবন শুরু করেন। তিনি রাজকোটের সঙ্গীত কলা একাডেমীতে লোক নৃত্যশিল্পী এবং গায়ক হিসেবে যোগদান করেন। 
সেই সময়েই তার বিখ্যাত গুজরাটি নাটক জেসাল তোরাল এক হাজারেরও বেশি বার মঞ্চস্থ হয়েছিল। তিনি ৭৫টিরও বেশি গুজরাটি চলচ্চিত্র এবং ১৫ থেকে ২০টি রাজস্থানী চলচ্চিত্রে অভিনয় করেছেন। তিনি আড়াই দশকেরও বেশি সময় ধরে (১৯৬০-এর দশক থেকে ১৯৯০-এর দশকের শুরুর দিকে) হিন্দি ছবিতে চরিত্রে অভিনয় করেছিলেন। তিনি বিভিন্ন টিভি ধারাবাহিকেও অভিনয় করেছেন। গুজরাট সরকার তাকে অসংখ্য পুরস্কার প্রদানের মাধ্যমে সম্মানিত করেছেন।

অভিনয় জীবন
-----------

থিয়েটারে সাফল্যের পর, তিনি হিন্দি ছবিতে কাজ শুরু করেন। ১৯৬০ এর দশকের শেষদিকে তিনি গৌরী (১৯৬৮), সংঘর্ষ (১৯৬৮) এবং হামরাজ (১৯৬৭) ছবিতে অভিনয় করেছিলেন। তার অভিনীত আরও কয়েকটি জনপ্রিয় চলচ্চিত্র হল আঁখিও কে ঝরোখোঁ সে (১৯৭৮), গীত গাতা চল (১৯৭৫), বেশরম্‌ (১৯৭৮), রাম তেরি গঙ্গা মৈলি (১৯৮৫), বালিকা বধূ (১৯৭৬), ধুন্দ (১৯৭৩) এবং আলিবাবা মর্জিনা (১৯৭৭)। এই ছবিগুলি ছাড়াও তিনি আরও বেশ কয়েকটি ছবিতে কাজ করেছিলেন। তার বেশিরভাগ সিনেমায় তিনি সহায়ক চরিত্রে অভিনয় করেছেন। তিনি ১২৫ টি হিন্দি ছবিতে অভিনয় করেছিলেন। টিভিতে তিনি রামানন্দ সাগর নির্মিত জনপ্রিয় ধারাবাহিক রামায়ণে দেবী সীতার মা মহারাণী সুনয়নার ভূমিকায় এবং রাজশ্রী প্রোডাকশনের টিভি ধারাবাহিক পেইং গেস্ট (১৯৮৫) -এ শারদা শর্মার ভূমিকায় অভিনয় করেছিলেন। এই দুটি ছাড়াও, তিনি ১৯৮৯ সালে শ্যাম বেনেগাল নির্মিত *ভারত এক খোজ* তথ্যচিত্রে এবং ১৯৯৬ সালে জি টিভির *জি হরর শো* -তে অভিনয় করেছেন।

মৃত্যু
------

২২ ফেব্রুয়ারী ১৯৯৭ সালে জুহুতে তার বাসভবনে তাকে নিহত অবস্থায় দেখতে পাওয়া যায়। প্রাথমিক সন্দেহের ভিত্তিতে তার হত্যার পেছনে ডাকাতির উদ্দেশ্য ছিল বলে মনে করা হয়।

তথ্যসূত্র
---------

1. ↑
2. ↑  "Urmila Bhatt: Biography"। Hungama.com। সংগ্রহের তারিখ ১১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Famous actress Urmila Bhatt started with the film 'Gauri', know the reason for death"। *News Track* (English ভাষায়)। ২২ ফেব্রুয়ারি ২০২০। সংগ্রহের তারিখ ১০ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  United News of India (২৪ ফেব্রুয়ারি ১৯৯৭)। "Actress Urmila Bhatt found murdered"। *Rediff.com*। সংগ্রহের তারিখ ১ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এ ওয়েডনেসডে!** ২০০৮ সালে বলিউডে নির্মিত একটি হিন্দি থ্রিলার চলচ্চিত্র। এই সিনেমাটির পরিচালক নীরজ পান্ডে। তুলনামূলক স্বল্প বাজেটের ছবি হলেও বক্স অফিসে সাড়া ফেলে এবং ইন্দিরা গান্ধী পুরস্কার ও ৫৬তম জাতীয় চলচ্চিত্র পুরস্কার বিজয়ী হয়।

কাহিনী
------

মুম্বাই পুলিশের কমিশনার তার অবসর গ্রহণের দিন অধস্তন অফিসারদের এই অভিজ্ঞতার কথা বলছেন যা তার চাকরি জীবনের সবচেয়ে স্মরণীয় ঘটনা। অথচ যার কোনো রেকর্ড রাখা হয়নি পুলিশের খাতায়।

অজানা এক ব্যক্তি (নাসিরুদ্দিন শাহ) স্থানীয় থানায় মানিব্যাগ চুরির অভিযোগ জানাতে এসে কায়দা করে ফেলে যায় একটি ছয় কিলোগ্রাম আর ডি এক্স বিস্ফোরক ভর্তি ব্যাগ। কিছু পরে নির্মিয়মান এক বহুতলের ওপর অত্যাধুনিক ইলেকট্রিক যন্ত্র, ল্যাপটপ ইত্যাদির সহযোগে ফোন করতে থাকে বিভিন্ন জায়গায়। সে কমিশনারকে জানায় গোটা শহরে কয়েক জায়গায় বোমা রাখা আছে তার দাবী পূর্ণ না হলে তা নির্দিষ্ট সময়ে বিস্ফোরিত হবে। আতংকিত কমিশনার মুখ্যমন্ত্রীর সাথে কথা বলেন ও তার দাবীমত চারজন প্রথম সারির সন্ত্রাসবাদীকে একত্র করার ব্যবস্থা করেন। পাশাপাশি তিনি গোয়েন্দা দপ্তর, বোম স্কোয়াডকে খবর দেন তদন্তের অগ্রগতির জন্যে। যে ফোন করছে তার অবস্থান জানার জন্যে তরুন হ্যাকারকে আনা হয় সদর দপ্তরে। ফোনকর্তা একটি টিভি চ্যানেলের সাংবাদিক নয়না রায়কে এ খবর জানায় এবং টিভির মাধ্যমে প্রতি মুহুর্তের খবর জানতে থাকে। আরিফ খান ও জয় সিং নামক দুই সাহসী অফিসার চার জন সন্ত্রাসবাদীকে ছেড়ে আসতে যায় জুহু বিমানঘাঁটির কাছে। চারজনের বদলে তিনজনকে ছেড়ে দুই অফিসার যখন ইব্রাহিম খাঁ নামক অপরাধী কে নিয়ে চলে আসছে তখন প্রবল বিস্ফোরনে মুক্ত তিনজনই মারা যায়। অজানা ফোনকর্তা ফোন করে কমিশনার ও বাকিদের জানায় যে, সে সন্ত্রাসবাদীদের বাঁচাতে নয়, মারতেই চায়। দিনের পর দিন যারা সাধারণ মানুষকে বোমাতে হত্যা করে ও করে চলেছে, একজন নিছকই সাধারণ নামহীন ব্যক্তির তরফ থেকে এটা ছিল সেই হত্যার সামান্য জবাব। সরকার উদাসীন হলে নামহীন সাধারণ মানুষও অস্ত্র তুলে নিতে পারে এটিই হল ফোনকর্তার মূল বক্তব্য। ঘটনার এই নাটকীয় মোড়ে ইব্রাহীম খাঁ'কে জয় ও আরিফ হত্যা করতে বাধ্য হয় এবং কমিশনার বুঝতে পারেন আর কোথাও শহরে বোমা রাখা নেই। অবস্থান জানতে পেরে অন্তিম মুহুর্তে ফোনকর্তার সাথে মোলাকাত করেন তিনি। ইতিমধ্যে সমস্ত প্রমাণকে নষ্ট করে অজানা ব্যক্তি বহুতলের বাইরে বেরিয়ে এসেছে। দুজনের হাত মেলানোতে শেষ হয় কাহিনী।

অভিনয়
------

অনুপম খের - কমিশনার প্রকাশ রাঠোর

নাসিরুদ্দিন শাহ্ - কমন ম্যান

আমির বশির - ইনস্পেকটর জয় সিং

জিমি শেরগিল - আরিফ খান

দীপল শাহ - টিভি সাংবাদিক নয়না রায়

তথ্যসূত্র
---------

1. 1 2  "A Wednesday (2008)"। *imdb.com*। সংগ্রহের তারিখ ১৯ এপ্রিল ২০১৭।
2. ↑  "A WEDNESDAY (2008)"। *rottentomatoes.com*। সংগ্রহের তারিখ ১৯ এপ্রিল ২০১৭।
**এডমন্ড হিঙ্কলি** (১২ জানুয়ারী ১৯১৭ - ৮ ডিসেম্বর ১৮৮০) ছিলেন একজন ইংলিশ পেশাদার ক্রিকেটার, তিনি এগারো জনের খেলায় প্রথম শ্রেণির ক্রিকেটে এক ইনিংসে দশটির সবগুলো উইকেট শিকারকারী প্রথম ব্যক্তি হিসাবে খ্যাতিমান। ১৮৪৪ সালে লর্ডসে ইংল্যান্ড একাদশের বিপক্ষে কেন্ট কাউন্টি ক্রিকেট ক্লাবের হয়ে খেলতে গিয়ে তিনি এই অর্জন করেছিলেন।

হিঙ্কলি ১৮১৭ সালে কেন্টের বেনেনডেনে জন্মগ্রহণ করেছিলেন। তিনি ১৮৪৬ সালে ওভালে সারের বিপক্ষে কেন্টের হয়ে প্রথম শ্রেণির ক্রিকেটের সূচনা করেছিলেন, তখন থেকে ১৮৫৮ সালের মধ্যে ৪৩ টি প্রথম-শ্রেণীর ম্যাচ খেলেছেন। তিনি ১৮৬২ সালে নর্থম্বেরল্যান্ডের হয়ে পেশাদার খেলোয়াড় ছিলেন এবং পাশাপাশি ও কেন্টের হয়ে খেলে তিনি সারের হয়ে দুটি ম্যাচ খেলেছিলেন এবং কাউন্টির বিপক্ষে ম্যাচে ইংল্যান্ডের হয়ে চারবার হাজির হয়েছিলেন, দুবার ইংল্যান্ডের দক্ষিণে এবং একবার "সারে ক্লাব" -র হয়েছিলেন। ১৮৫২ সালে দ্য ওভালে সারে ভি কেন্টের ম্যাচের জন্য তিনি একজন আম্পায়ারের হয়ে উপস্থিত ছিলেন। তিনি পেশাদার হিসাবে দেশের বিভিন্ন স্থানে বেশ কয়েকটি ক্লাবের হয়ে খেলেছেন।

তার ক্যারিয়ারের সবচেয়ে উল্লেখযোগ্য ঘটনাটি ছিল ১৮৪৮ সালে কেন্টের হয়ে একটি ইনিংসে দশ উইকেটের সবগুলো শিকার করা, প্রথমবারের মতো দশটি উইকেট নেওয়ার কীর্তি রেকর্ড করা হয়েছিল। রান রেকর্ড করা হয়নি বলে তাঁর সঠিক বোলিং বিশ্লেষণ অজানা।

তিনি ১৮৮০ সালে ৬৩ বছর বয়সে ওয়ালওয়ার্থ, লন্ডনে মারা যান।

পাদটীকা
-------

1. ↑  Note that surviving match records in the 19th century are not always complete and any statistical compilation of a player's career in that period is based on *known* data. Match scorecards were not always created, or have been lost, and the matches themselves were not always recorded in the press or other media. Scorecard data was not comprehensive: e.g. bowling analyses lacked balls bowled and runs conceded; bowlers were not credited with wickets when the batsman was caught or stumped; in many matches, the means of dismissal were omitted.

তথ্যসূত্র
---------

1. 1 2  Cowdrey's crowning glory, CricInfo, 2003-06-11. Retrieved 2017-11-09.
2. 1 2  Edmund Hinkly, CricInfo. Retrieved 2017-11-09.
3. ↑  Edmund Hinkly, CricketArchive. Retrieved 2017-11-09.
4. ↑  Pearson H (2013) *The Trundlers* London: Hachette UK. (Available online. Retrieved 2017-11-09.)

বহিঃসংযোগ
---------

* ইএসপিএনক্রিকইনফোতে এডমন্ড হিঙ্কলি (ইংরেজি)
**উলফাত হুসাইন ফরিয়াদ** ছিলেন উনবিংশ শতাব্দীর একজন ভারতীয় কবি। তিনি প্রধানত ফার্সি ও উর্দু ভাষায় কবিতা লিখতেন। বাংলার নবাব পরিবারের সাথেও তার সুসম্পর্ক ছিল।

জন্ম
----

উলফাত ১৮০৪ সালে তৎকালীন আজীমাবাদে (বর্তমান ভারতের পাটনা) জন্ম গ্রহণ করেন। তখন তার নাম রাখা হয় *উলফাত হুসাইন।*

কর্মজীবন
--------

১৮৪৫ সালে উলফাত মুর্শিদাবাদে গমন করেন। সেখানে তিনি নবাব পরিবারের গৃহ-শিক্ষক হিসেবে নিয়োগ পান। এ সময় তিনি নবাবের সুদৃষ্টি লাভ করেন। ফলে, ১৮৪৯ সালে নবাব উলফাতকে তার প্রতিনিধি করে কলকাতায় প্রেরণ করেন। ১৮৭৪ সাল পর্যন্ত তিনি সেখানে নওয়াব নাযিমের প্রতিনিধি হিসেবে অবস্থান করেন।

সাহিত্যে অবদান
--------------

উলফাত মূলত উর্দু ও ফারসি ভাষায় *ফরিয়াদ* ছদ্মনামে কবিতা লিখতেন। কলকাতায় থাকাকালীন ১৮৭৬ সালে তার বিখ্যাত গ্রন্থ *মসনভি-ই দাবিস্তানে আখলাক* মুহাম্মদী প্রেস থেকে প্রকাশ করা হয়। এছাড়া, তার অন্যান্য বইগুলোর মধ্যে উল্লেখযোগ্য হল: *দীউয়ানে উর্দু*, *দীউয়ানে ফার্সি*, *মসনভি-ই তিলসমে উলফাত*, *মসনভি-এ রাওযাতুল মাআনি*, *মসনভি-ই-গাঞ্জিনায়ে ইশক* ইত্যাদি।

কবিতা লেখার পাশাপাশি উলফাত কিছুদিন সাংবাদিক হিসেবেও কাজ করেছেন। এ সময় তিনি *আইনায়ে গীতিনুমা* সহ বেশ কিছু ফার্সি পত্রিকা প্রকাশ করেন।

কলকাতায় তিনি কবি হিসেবে বেশ খ্যাতি অর্জন করেছিলেন। এমনকি, মাওলানা ওবায়দুল্লাহ আল ওবায়দী সোহরাওয়ার্দী, মাওলানা আবদুর রউফ ওহীদ, খানবাহাদুর আবদুল লতিফ, নওয়াব আমির আলী প্রমুখ গুণী ব্যক্তিরাও তাঁর শিষ্যত্ব গ্রহণ করেছিলেন।

মৃত্যু
------

উলফাত ১৮৮১ সালে ৭৭ বছর বয়সে মৃত্যু বরণ করেন। তাঁর মৃত্যুর প্রায় ৪৫ বছর পর *শাদ আজীমাবাদী* তাঁর জীবনীগ্রন্থ রচনা করেন। *হায়াতে ফরিয়াদ* নামক এই বইটি ১৯২৬ সালে প্রকাশিত হয়।

তথ্যসূত্র
---------

1. 1 2 3 4  আবু মূসা মোঃ আরিফ বিল্লাহ। "ফরিয়াদ, উলফাত হুসাইন - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-২৫। [*স্থায়ীভাবে অকার্যকর সংযোগ*]
2. ↑  "দাবিস্তানে আখলাক"। *www.rekhta.org*। ২৫ এপ্রিল ২০২০। [*স্থায়ীভাবে অকার্যকর সংযোগ*]

বহিঃসংযোগ
---------

* বাংলাপিডিয়ায় *উলফাত হুসাইন ফরিয়াদ* উইকিউপাত্তে এটি সম্পাদনা করুন
* উলফাতের লেখা *দাবিস্তানে আখলাক* বইয়ের ই-বুক
* *তাসীর-ই-উলফাত* বইয়ের ই-বুক
আরও দেখুন: কনস্টান্টিনোপল বিজয়
**উলুবাতলি হাসান** (১৪২৮-২৯ মে ১৪৫৩) ছিলেন সুলতান দ্বিতীয় মুহাম্মদের অধীনস্থ একজন তিমারলি সিপাহি। কনস্টান্টিনোপল বিজয়ের সময় তার বীরোচিত ভূমিকার কারণে তাকে স্মরণ করা হয়।

তিনি বুরসা প্রদেশের অন্তর্গত কারাচাবের নিকটস্থ উলুবাত নামক গ্রামে জন্মগ্রহণ করেন। "উলুবাতলি হাসান" নামের অর্থ "উলুবাতের হাসান"। স্কটিশ ইতিহাসবিদ লর্ড কিনরোজের লেখা "দ্য অটোমান সেঞ্চুরিস" অনুযায়ী তিনি খুব দীর্ঘদেহী ব্যক্তি ছিলেন।

২৫ বছর বয়সে তিনি কনস্টান্টিনোপল অবরোধে (৬ এপ্রিল ১৪৫৩-২৯ মে ১৪৫৩) অংশ নেন। তুর্কিরা ইতিপূর্বে কয়েকবার বাইজেন্টাইন সাম্রাজ্যের এই শেষ শক্তঘাটি দখল করার চেষ্টা করে। কিন্তু এবার সুলতান দ্বিতীয় মুহাম্মদের অধীনে বিজয় অতি সন্নিকটে এসে পড়ে। সুলতান মুহাম্মদ তার বিশ বছর বয়সের সময় দক্ষ সামরিক নেতার কৃতিত্ব অর্জন করেন। কিন্তু বেশ কয়েকটি আক্রমণ ও কামানযোগে হামলার পরও ৫৩ দিন পর্যন্ত কনস্টান্টিনোপলের দেয়ালগুলো টিকে ছিল।

২৯ মে অবরোধের শেষ দিন ফজরের নামাজের পর উসমানীয় সামরিক ব্যান্ড তাদের একটি গান বাজানো শুরু করে এবং শহরে এর প্রভাব পড়ে। শহরের দেয়ালে প্রথম যে সৈনিকরা উঠতে সক্ষম হয় হাসান ছিলেন তাদের অন্যতম। তার পরে প্রায় ৩০ জন তাকে অনুসরণ করে। এসময় তার হাতে ছিল একটি তলোয়ার, একটি ছোট ঢাল এবং উসমানীয়দের পতাকা। যুদ্ধের সময় চারপাশের গোলাগুলির ভেতরে তিনি দেয়ালে উঠে পড়েন এবং পতাকা স্থাপন করেন এবং তার ১২ জন বন্ধু আসা পর্যন্ত তিনি পতাকা রক্ষা করেন। এরপর তিনি আহতাবস্থায় পড়ে যান। এসময় তার শরীরে ২৭টি তীর বিদ্ধ ছিল। দেয়ালের নিজেদের পতাকা দেখে উসমানীয় সেনাদের মনোবল বৃদ্ধি পায় এবং বিজয় আসা পর্যন্ত তা বজায় থাকে।

আরও দেখুন
---------

* কনস্টান্টিনোপল বিজয়
* দ্বিতীয় মুহাম্মদ
* সিপাহি
* উলুবাত হ্রদ

তথ্যসূত্র
---------

1. ↑  The Companion Guide to Istanbul: And Around the Marmara By John Freely, Susan Glyn, pg. 356[*সন্দেহপূর্ণ  – আলোচনা*]
**এ জেড এম মোস্তাক হোসেন** (জন্ম: ১ জানুয়ারি ১৯৬০) একজন বাংলাদেশী চিকিৎসক। তিনি ঢাকা মেডিকেল কলেজের সার্জারি বিভাগের সাবেক অধ্যাপক এবং রাজশাহী মেডিকেল বিশ্ববিদ্যালয়ের দ্বিতীয় উপাচার্য।

জন্ম
----

মোস্তাক হোসেন তুহিন ১৯৬০ সালের ১ জানুয়ারি শরীয়তপুর জেলার নড়িয়া উপজেলার বাজনপাড়া গ্রামে এক রাজনৈতিক পরিবারে জন্ম গ্রহণ করেন। তার বাবা বীর মুক্তিযোদ্ধা এম. এ. কাসেম বাংলাদেশ আওয়ামীলীগের মনোনয়নে ১৯৭৩ সালে সংসদ সদস্য নির্বাচিত হন। তার মা বেগম হাফিজুন্নেসা বাংলাদেশ মহিলা আওয়ামীলীগ, মাদারীপুর জেলা শাখার সভাপতি ছিলেন। ছাত্রাবস্থায় তিনিও বাংলাদেশ ছাত্রলীগের রাজশাহী মেডিকেল কলেজ শাখা, রাজশাহী জেলা ও মহানগর শাখার বিভিন্ন গুরুত্বপূর্ণ দায়িত্ব পালন করেন।

শিক্ষা
------

মোস্তাক হোসেন মাদারীপুরের ইউনাইটেড ইসলামিয়া সরকারি উচ্চ বিদ্যালয় থেকে মাধ্যমিক ও ঢাকার নটর ডেম কলেজ থেকে উচ্চমাধ্যমিক পাস করেন। তিনি ১৯৮৪ সালে রাজশাহী বিশ্ববিদ্যালয়ের অধিভুক্ত রাজশাহী মেডিকেল কলেজ (রামেক) থেকে এমবিবিএস এবং ১৯৯৩ সালে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এফসিপিএস ডিগ্রি অর্জন করেন।

কর্মজীবন
--------

বাংলাদেশে চিকিৎসাপেশার উন্নয়নে তুহিনের অবদান রয়েছে। তিনি বাংলাদেশ মেডিক্যাল এসোসিয়েশন (বিএমএ)-এর জীবন সদস্য ও প্রাক্তন কাউন্সিলর। তিনি সোসাইটি অব সার্জনস অব বাংলাদেশ-এর মহাসচিব ছিলেন। তিনি ঢাকা মেডিকেল কলেজের সার্জারি বিভাগের অধ্যাপক ও বিভাগীয় প্রধান হিসেবে দায়িত্ব পালন করেছেন।

এ জেড এম মোস্তাক হোসেন ২০২১ সালের ২৭ মে পরবর্তী চার বছরের জন্য রাজশাহী মেডিকেল বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন এবং ৩০ মে আনুষ্ঠানিকভাবে উপাচার্যের দায়িত্ব গ্রহণ করেন।

তথ্যসূত্র
---------

1. ↑  "রাজশাহী মেডিক্যাল বিশ্ববিদ্যালয়ের নতুন ভিসি মোস্তাক হোসেন"। *বাংলা ট্রিবিউন*। ২৮ মে ২০২১। সংগ্রহের তারিখ ৩১ মে ২০২১। [*স্থায়ীভাবে অকার্যকর সংযোগ*]
2. 1 2 3  "রামেবির নতুন ভিসি অধ্যাপক ডা. মোস্তাক হোসেন"। *আগামী নিউজ*। ২৭ মে ২০২১। সংগ্রহের তারিখ ৩১ মে ২০২১।
3. ↑  "রামেবির নতুন ভিসি অধ্যাপক মোস্তাক হোসেন তুহিন"। *দৈনিক ইত্তেফাক*। ২৭ মে ২০২১। সংগ্রহের তারিখ ৩১ মে ২০২১।
4. ↑  "রাজশাহী মেডিকেল বিশ্ববিদ্যালয়ে নতুন উপাচার্য মোস্তাক হোসেন"। *যুগান্তর*। ২৮ মে ২০২১। সংগ্রহের তারিখ ৩০ মে ২০২১।
5. ↑  "VC Appointment Of RMU" [রামেবির ভিসি নিয়োগ] (পিডিএফ)। *রাজশাহী মেডিকেল বিশ্ববিদ্যালয়*। ৩১ মে ২০২১। সংগ্রহের তারিখ ৩১ মে ২০২১।
**এডিথ কির্‌চমাইয়ার** ( ২২শে জানুয়ারি, ১৯০৮ সাল – ২৪শে অক্টোবর, ২০১৫ সাল) হচ্ছেন একজন শতবর্ষজীবী মহিলা, যিনি ছিলেন সামাজিক যোগাযোগ মাধ্যম ফেসবুক সাইট ব্যবহারকারীদের মধ্যে সবচেয়ে বৃদ্ধা বয়সী। তিনি তার ১০৫তম জন্মদিন ২২শে জানুয়ারি, ২০১৩ সাল পর্যন্ত তিনি প্রথমবারের মতো ফেসবুক সাইটে সাইন-আপ করেন। তিনি শিকাগো বিশ্ববিদ্যালয় থেকে সবচেয়ে প্রবীণ স্নাতকধারী ব্যক্তি ছিলেন। তিনি সান্তা বারবারা, ক্যালিফোর্নিয়াতে বসবাস করতেন। তিনি ওহাইও শহরে দ্য ওহাইও স্টেট বিশ্ববিদ্যালয় এবং স্প্রিংফিল্ড হাই স্কুল থেকেও স্নাতক ডিগ্রি পাশ করেছিলেন।

অবসরকালে, তিনি স্বেচ্ছাসেবক হিসেবে সপ্তাহে একবার ডাইরেক্ট রিলিফ চ্যারিটির জন্য কাজ করেছিলেন। ক্যালিফোর্নিয়া শহরে তিনি-ই নিবন্ধনকৃত সবচেয়ে বৃদ্ধা গাড়ি চালক ছিলেন এবং দীর্ঘ ৮৬ বছর ধরে মটরচালক হিসেবে তার পরিপূর্ণ রেকর্ড রয়েছে। তার কাফেলা নষ্ট হয়ে যাওয়ার পর চ্যারিটির কাজের জন্য তিনি তার হোন্ডা চিভিক্‌ গাড়িটি দান করেছিলেন।

তিনি বিবাহ বন্ধনে আবদ্ধ হয়ে দাম্পত্য জীবনে সত্তরোর্ধ বয়সেরও বেশি সময় পার করেন। তার বয়স যখন ১০০ বছরে পদার্পণ করেন, তখন তার স্বামী ৯৮ বছর বয়সে মৃত্যুবরণ করেন। ২৪শে অক্টোবর, ২০১৫ সালে তিনিও ১০৭ বছর বয়সে মৃত্যুর কোলে ঢলে পড়েন।

তথ্যসূত্র
---------

1. ↑  Berkman, Fran (২৭ আগস্ট ২০১৩)। "Facebook's Oldest User, 105, Gets a New Car From Mystery Donor"। *Mashable*। সংগ্রহের তারিখ ২৩ জানুয়ারি ২০১৪।
2. ↑  Neporent, Liz (৭ ফেব্রুয়ারি ২০১৩)। "Centenarian Facebook User Adds a Few Wrinkles to Site"। *ABC News*। সংগ্রহের তারিখ ২৩ জানুয়ারি ২০১৪।
3. ↑  Okura, Lynn (২৮ অক্টোবর ২০১৪)। "Edythe Kirchmaier, Facebook's Oldest User, Shares Her Beautiful Wisdom (VIDEO)"। *Huffington Post*। সংগ্রহের তারিখ ২৩ জানুয়ারি ২০১৪।
4. 1 2
5. ↑  Edythe Kirchmaier, January 22, 1908 ~ October 24, 2015 (Direct Relief)

বহিঃসংযোগ
---------

* ফেসবুকে এডিথ কির্‌চমাইয়ার উইকিউপাত্তে এটি সম্পাদনা করুন Official page
* ফেসবুকে এডিথ কির্‌চমাইয়ার উইকিউপাত্তে এটি সম্পাদনা করুন Fan page
**এশীয় বুরুশ-লেজি সজারু** বা **বুরুশ-লেজি সজারু** বা **তুলিলেজি সজারু** (ইংরেজি: **Asiatic brush-tailed porcupine**) (বৈজ্ঞানিক নাম:***Atherurus macrourus***) হচ্ছে Hystricidae পরিবারের *Atherurus* গণের ইঁদুরের মতো দেখতে একটি সরু সজারু।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
------

এশীয় বুরুশ-লেজি সজারু ইঁদুরের মতো দেখতে একটি সরু প্রাণী। দেহের প্রায় সকল অংশে কাঁটা থাকে; দেহতল, মাথা ও পায়ের ফাঁপা কাঁটা কোমল প্রকৃতির কাঁটা। প্রাপ্তবয়স্ক এই প্রজাতির সজারুরর মাথাসহ দেহের দৈর্ঘ্য ৩৬.৫-৫৭ সেমি এবং ওজন ১.৫-৪ কেজি।

বিস্তৃতি
--------

এশীয় বুরুশ-লেজি সজারু বাংলাদেশ ছাড়াও ভারত, চীন, লাওস, মালয়েশিয়া, মায়ানমার থাইল্যান্ড, ভিয়েতনাম, কম্বোডিয়া, মালাক্কা, ও ইন্দোনেশিয়ায় পাওয়া যায়।

আরও দেখুন
---------

* দেশী সজারু
* বাংলাদেশের স্তন্যপায়ী প্রাণীর তালিকা

তথ্যসূত্র
---------

1. ↑  Lunde, D. & Molur, S. (2008). *Atherurus macrourus*. *2008 IUCN Red List of Threatened Species*. IUCN 2008. Retrieved on 5 January 2009.
2. 1 2 3 4  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৫৮-৫৯।
3. 1 2  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১
শারীরবৃত্তিতে, একটি **ফিস্টুলা'**(টেমপ্লেট:Plural form: '**ফিস্টুলাস'** বা '**ফিস্টুলাই'** /-li, -laɪ/; ল্যাটিন *ফিস্টুলা*, *টিউব, পাইপ* থেকে) একটি অস্বাভাবিক সংযোগ (অর্থাৎ টিউব) দুটি ফাঁপা স্থানের সাথে যুক্ত হওয়া (প্রযুক্তিগতভাবে, দুটি এপিথেলিয়ালাইজড পৃষ্ঠ), যেমন রক্তবাহী, অন্ত্র, বা অন্যান্য ফাঁপা অঙ্গ একে অপরের সাথে যুক্ত হয়, প্রায়শই এক স্থান থেকে অন্য স্থান থেকে তরলের অস্বাভাবিক প্রবাহের ফলে তৈরি হয়। একটি অ্যানাল ফিস্টুলা পেরিয়ানাল ত্বকের সাথে মলদ্বারের পাদদেশকে সংযুক্ত করে। একটি অ্যানোভাজাইনাল বা রেক্টোভাজাইনাল ফিস্টুলা মলদ্বার বা মলদ্বার যোনি এর সাথে যুক্ত একটি গর্ত। একটি কোলোভাজিনাল ফিস্টুলা বৃহদন্ত্রের স্থানের সাথে যোনিপথে যোগ দেয়। একটি মূত্রনালীর ফিস্টুলা হল মূত্রনালীর মধ্যে একটি অস্বাভাবিক খোলা বা মূত্রনালীর এবং অন্য অঙ্গের মধ্যে অস্বাভাবিক সংযোগ। মূত্রাশয় এবং জরায়ু এর মধ্যে একটি অস্বাভাবিক যোগাযোগ (যেমন গর্ত বা নল)কে ভেসিকাউটেরিন ফিস্টুলা বলা হয়, যখন এটি মূত্রাশয় এবং যোনিপথের মধ্যে থাকে তবে এটি একটি ভেসিকোভাজাইনাল ফিস্টুলা, এবং যদি মূত্রনালী এবং যোনিপথের মধ্যে থাকে, তবে তা একটি ইউরিথ্রোভাজাইনাল ফিস্টুলা। অন্ত্রের দুটি অংশের মধ্যে ঘটলে, এটি একটি এন্টারোএন্টেরাল ফিস্টুলা হিসাবে পরিচিত, ছোট অন্ত্র এবং ত্বকের মধ্যে একটি এন্টারোকিউটেনিয়াস ফিস্টুলা হিসাবে এবং বৃহদান্ত্র এবং ত্বকের মধ্যে একটি কোলকিউটেনিয়াস ফিস্টুলা হিসাবে পরিচিত।

তথ্যসূত্র
---------

1. ↑  Oxford English Dictionary ওয়েব্যাক মেশিনে আর্কাইভকৃত ২০২১-১২-০৮ তারিখে. *OED* 2nd edition, 1989. (সদস্যতা প্রয়োজনীয়)
2. 1 2  "Definition of Fistula"। *www.merriam-webster.com* (ইংরেজি ভাষায়)। ২৪ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "What Is A Fistula? Types, causes and treatments explained."। *Urinary incontinence education; National Association for Continence*। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Garefalakis, Maria; Hickey, Martha; Johnson, Neil (২০১৬)। "Gynecological Morbidity"। Quah, Stella R.; Cockerham, William C.। *International Encyclopedia of Public Health* (Second সংস্করণ)। Elsevier। পৃষ্ঠা 342–353। আইএসবিএন 978-0-12-803678-5। ডিওআই:10.1016/b978-0-12-803678-5.00178-8। A fistula is an abnormal connection or passageway between organs or vessels that are not normally connected. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এডুয়ার্ড ডেভিড** মর্টিয়ার ফ্রেঙ্কেল, FBA ( (১৮৮৮-০৩-১৭)১৭ মার্চ ১৮৮৮ 17 মার্চ 1888 – ফেব্রুয়ারি ৫, ১৯৭০(১৯৭০-০২-০৫) 5 ফেব্রুয়ারী 1970 ) ছিলেন একজন জার্মান শাস্ত্রীয় পণ্ডিত যিনি 1935 সাল থেকে 1953 সাল পর্যন্ত অক্সফোর্ড বিশ্ববিদ্যালয়ে ল্যাটিন ভাষার কর্পাস ক্রিস্টি অধ্যাপক হিসেবে দায়িত্ব পালন করেছিলেন।জার্মান সাম্রাজ্যে আত্তীকৃত ইহুদিদের একটি পরিবারে জন্মগ্রহণ করেন, তিনি বার্লিন এবং গটিংজেন বিশ্ববিদ্যালয়ে ক্লাসিক অধ্যয়ন করেন।1934 সালে, নাৎসি পার্টির দ্বারা প্রবর্তিত ইহুদি-বিরোধী আইন তাকে যুক্তরাজ্যে আশ্রয় নিতে বাধ্য করে, অবশেষে অক্সফোর্ড বিশ্ববিদ্যালয় এবং এর কর্পাস ক্রিস্টি কলেজে বসতি স্থাপন করে।

ফ্রেঙ্কেল তার একাডেমিক খ্যাতি প্রতিষ্ঠা করেন রোমান কৌতুক অভিনেতা প্ল্যাউটাসের উপর একটি মনোগ্রাফ প্রকাশের মাধ্যমে, Plautinisches im Plautus ('Plautine এলিমেন্টস ইন প্লাউটাস', 1922)।বইটি তার ডক্টরাল থিসিস থেকে বিকশিত হয়েছিল এবং রোমান কমেডির অধ্যয়নকে পাল্টে দিয়েছিল যে প্লাউটাস আগের চিন্তার চেয়ে আরও বেশি উদ্ভাবনী নাট্যকার।1950 সালে, তিনি গ্রীক নাট্যকার এসকাইলাসের দ্বারা *অ্যাগামেমননের* উপর একটি তিন খণ্ডের ভাষ্য প্রকাশ করেন যা ক্লাসিস্ট এইচজে রোজ দ্বারা "সম্ভবত যে কোনো গ্রীক নাটকের সবচেয়ে পাণ্ডিত্য" হিসাবে বর্ণনা করেছেন।  শিক্ষকতার পদ থেকে অবসর নেওয়ার পর তিনি রোমান কবি হোরেসের ওপর *Horace* (1957) নামে একটি মনোগ্রাফ লেখেন।

জীবনীকাররা অক্সফোর্ডে ফ্রেঙ্কেলের শিক্ষার প্রভাবের উপর বিশেষ জোর দেন, যেখানে তিনি শাস্ত্রীয় পাঠ্যের উপর একটি সাপ্তাহিক সেমিনারে নেতৃত্ব দেন।ইউরোপীয় একাডেমিক জীবনের একটি বৈশিষ্ট্য যা বিশ্ববিদ্যালয়ে বিরল ছিল, এই ক্লাসগুলি অক্সফোর্ডের অনেক আন্ডারগ্রাজুয়েটদের বৌদ্ধিক বিকাশকে প্রভাবিত করেছিল।ঔপন্যাসিক এবং দার্শনিক আইরিস মারডকের একটি কবিতার বিষয়বস্তু ছিল *আগামেমননের* উপর তার সেমিনার।2018 সালে, ছাত্র সংগঠনের একটি আবেদনের পর, কর্পাস ক্রিস্টি তার বিরুদ্ধে যৌন হয়রানির অভিযোগের প্রতিক্রিয়ায় ফ্রেঙ্কেলের নামে নামকরণ করা কলেজের একটি কক্ষের পুনরায় নামকরণ করার সিদ্ধান্ত নিয়েছিল।শৃঙ্খলায় ফ্রেঙ্কেলের অবদানের সংক্ষিপ্তসারে, হেলেনিস্ট হিউ লয়েড-জোনস ক্লাসিকের মধ্যে বিভিন্ন শৃঙ্খলার সাথে তার পরিচিতির কারণে তাকে "তার সময়ের সবচেয়ে বিজ্ঞ শাস্ত্রীয় পণ্ডিতদের একজন" হিসাবে বর্ণনা করেছেন।

তথ্যসূত্র
---------

1. ↑  Rose 1952।
2. ↑  Lloyd-Jones 2004।
**এথেম পাশা** (তুর্কি: *Ethem Paşa*; ১৮৫১ – ১৯০৯) উসমানীয় সামরিক মতবাদের প্রচারে এক অটোমান ফিল্ড মার্শাল এবং শীর্ষস্থানীয় ব্যক্তিত্ব ছিল।

ব্যক্তিগত ও কর্মজীবন
--------------------

এথেম জন্মগ্রহণ করেন অধুনা তুরস্কের ট্রাবজনে। ১৮৭৭ সালে প্লেভনার অবরোধের সময় তিনি গাজী ওসমান পাশার ডেপুটি ছিলেন। তিনি ছিলেন উসমানীয় (অটোমান) সেনাবাহিনীর শীর্ষস্থানীয় কমান্ডার যিনি গ্রিকো-তুর্কি যুদ্ধের (১৮৯৭) সময় থেসালিয়ান ফ্রন্টে গ্রীক সেনাবাহিনীকে পরাজিত করেছিলেন, যা তুর্কিদের চূড়ান্ত জয় এনে দেয়। ফ্রন্টের ডোমোকোসের যুদ্ধে এথেম পাশা বিশেষভাবে সফল ছিলেন। তিনি লরিসা এবং ত্রিকালা দখল করেছিলেন, তবে অন্যান্য ইউরোপীয় রাষ্ট্রগুলি গ্রিসের পক্ষে হস্তক্ষেপ করেছিল কারণ তুরস্ক আবারও মোরির বাকী অংশগুলি দখল করতে পারে বলে আশঙ্কা ছিল। ফলস্বরূপ, গ্রিকো-তুর্কি যুদ্ধের ফলে মাঠে তুরস্কের সামরিক বিজয় সত্ত্বেও কৌশলগত অচলাবস্থার সৃষ্টি হয়েছিল। ১৯৯৯ সালে কনস্টান্টিনোপলে (আধুনিক ইস্তাম্বুল) মারা যান এথেম পাশা।

তথ্যসূত্র
---------

1. 1 2  Mehmet Metin Hülâgü, *TDV Diyanet İslam Ansiklopedisi*, "Gazi Edhem Paşa", v. 13, p. 449, Ankara 1996.
| * দে
* স
উসমানীয়-সৌদি যুদ্ধ |
| --- |
| 
* ইয়েনবু
* আল সাফরা
* মদিনা
* জেদ্দা
* মক্কা
* আসির
* নজদ
* দিরিয়া

 |

| * দে
* স
মুহাম্মদ আলি পাশার অভিযান |
| --- |
| 
* *মিশর* (১৮০৩-০৭)
* ফ্রাসার অভিযান
* উসমানীয়-সৌদি যুদ্ধ
* প্রথম মিশরীয়-উসমানীয় যুদ্ধ
* কৃষক বিদ্রোহ
* দ্রুজ বিদ্রোহ
* দ্বিতীয় মিশরীয়-উসমানীয় যুদ্ধ

 |

**উসমানীয়-সৌদি যুদ্ধ** বা (**উসমানীয়-ওয়াহাবি যুদ্ধ** বলেও পরিচিত) ১৮১১ থেকে ১৮১৮ সালের মধ্যে সংঘটিত হয়। যুদ্ধের এক পক্ষে ছিল মিশরের উসমানীয় শাসক মুহাম্মদ আলি পাশার অধীন মিশর এলায়েত এবং অন্য পক্ষে ছিল প্রথম সৌদি রাষ্ট্র। যুদ্ধের ফলে প্রথম সৌদি রাষ্ট্র ধ্বংস হয়ে যায়।

পটভূমি
------

ওয়াহাবি আন্দোলন ছিল একটি সংস্কারবাদি আন্দোলন। এর আন্দোলনের ধারাবাহিকতায় প্রথম সৌদি রাষ্ট্র প্রতিষ্ঠিত হয়। পরে মুহাম্মদ আলি পাশা তা ধ্বংস করেন।

মুহাম্মদ ইবনে আবদুল ওয়াহাব এবং আমির মুহাম্মদ ইবনে সৌদ তাদের শক্তিকেন্দ্র দিরিয়া থেকে অভিযান শুরু করেন। তাদের উদ্দেশ্য ছিল ইসলামের সংস্কার এবং আরবে ক্ষমতা সুসংহত করা। ১৮০৫ সাল নাগাদ ওয়াহাবিরা মক্কা ও মদিনার নিয়ন্ত্রণ লাভ করে এবং কারবালা ও হুসাইন ইবনে আলির মাজারে হামলা চালায়। তারা উসমানীয় বাণিজ্য কাফেলার উপরও আক্রমণ চালায়। সৌদি আমির উসমানীয় সুলতানকে প্রত্যাখ্যান করেন এবং তার খিলাফত এবং পবিত্র দুই মসজিদের রক্ষকের দাবির যথার্থতা নিয়ে প্রশ্ন তোলেন। উসমানীয় সাম্রাজ্যের তরফ থেকে মিশরের শাসক মুহাম্মদ আলি পাশাকে তাদের বিরুদ্ধে লড়ার জন্য নির্দেশ দেয়া হয়।

অভিযান
------

আবদুল্লাহ বিন সৌদ। যুদ্ধের পর তাকে মৃত্যুদন্ড দেয়া হয়।
সুলতান চতুর্থ মোস্তফা মুহাম্মদ আলি পাশাকে সৌদি রাষ্ট্র ধ্বংস করার নির্দেশ দেন। তবে মিশরের অভ্যন্তরের সমস্যার কারণে তিনি পূর্ণ মনোযোগ দিতে পারেননি। ১৮১১ সাল পর্যন্ত মিশরীয়রা পবিত্র শহরগুলো পুনরুদ্ধার করতে সক্ষম হয়নি।

তবে ওয়াহাবি রাষ্ট্র পুরোপুরো ধ্বংস হতে ১৮১৮ সাল পর্যন্ত সময় লেগে যায়। এসময় তাদের নেতারা আত্মসমর্পণ করে। মুহাম্মদ আলি পাশার পুত্র ইবরাহিম পাশা ১৮১৭ সালে অভিযানে আসেন। বিভিন্ন আরব গোত্রের সাথে কূটনৈতিক ও উপহারের মাধ্যমে সমর্থন আদায় করে তিনি মধ্য আরবের দিকে অগ্রসর হন। ১৮১৮ সালের এপ্রিলে তারা দিরিয়া পৌছান। ওয়াহাবিদের আত্মসমর্পণ করতে সেপ্টেম্বর নাগাদ সময় লেগে যায়। বন্দী সৌদি রাষ্ট্রের প্রধান আবদুল্লাহ বিন সৌদকে কনস্টান্টিনোপল পাঠানো হয়।

পরবর্তী অবস্থা
--------------

আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়। তবে অন্যান্য রাজনৈতিক নেতাদের সাথে ভালো আচরণ করা হয়েছিল। তবে বিদ্রোহে উৎসাহ দেয়ার কারণে সাম্রাজ্য ধর্মীয় নেতাদের প্রতি ক্রুদ্ধ ছিল। সুলায়মান ইবনে আবদুল্লাহসহ কিছু ধর্মীয় নেতাকে মৃত্যুদন্ড দেয়া হয়েছিল। রাজনৈতিক নেতাদের চাইতে তাদের বেশি বিপদজনক মনে করা হয়েছিল।

আরও দেখুন
---------

* নজদ অভিযান
* দিরিয়া অবরোধ
* সৌদি আরবের ইতিহাস

তথ্যসূত্র
---------

1. ↑  Bowen, Wayne H. (২০০৮)। *The History of Saudi Arabia*। Westport, CN: Greenwood Press। পৃষ্ঠা 153। আইএসবিএন 978-0313340123। ওসিএলসি 166388162।
2. ↑  Marsot, Afaf Lutfi Al-Sayyid. *A History of Egypt From the Islamic Conquest to the Present.* New York: Cambridge UP, 2007.
3. 1 2 3 4  Elizabeth Sirriyeh, Salafies, "Unbelievers and the Problems of Exclusivism". *Bulletin* (British Society for Middle Eastern Studies, Vol. 16, No. 2. (1989), pp. 123-132. (Text online at JSTOR)
**এস. এম. গোলাম ফারুক** একজন বাংলাদেশি সরকারি কর্মকর্তা যিনি বর্তমানে বাংলাদেশ সরকারি কর্ম কমিশনের একজন সদস্য হিসেবে কর্মরত আছেন। ইতিপূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সিনিয়র সচিব হিসেবে দায়িত্ব পালন শেষে অবসর গ্রহণ করেন। এর আগে তিনি বেসামরিক বিমান পরিবহন ও পর্যটন মন্ত্রণালয়ের সচিব এবং বাংলাদেশ পরিকল্পনা কমিশনের সদস্য হিসেবে দায়িত্ব পালন করেন।

জন্ম ও প্রাথমিক জীবন
--------------------

এস.এম. গোলাম ফারুক ১ জুন ১৯৬০ সালের শরীয়তপুরে জন্মগ্রহণ করেন। তিনি ঢাকা বিশ্ববিদ্যালয় থেকে সমাজবিজ্ঞান বিভাগ হতে ১৯৮১ বিএসএস ও ১৯৮২ সালে এমএসএস ডিগ্রী লাভ করেন। তিনি যুক্তরাজ্যের ব্রাডফোর্ড ইউনিভার্সিটি, ওয়ার্ল্ড ব্যাংক ইনস্টিটিউট, চীনের ন্যাশনাল স্কুল অব এ্যাডমিনিস্ট্রেশন, যুক্তরাষ্ট্রের হার্ভার্ড ইউনিভার্সিটির বিভিন্ন কোর্সে অংশগ্রহণ করেন।।

কর্মজীবন
--------

গোলাম ফারুক বাংলাদেশ সিভিল সার্ভিস (প্রশাসন) ক্যাডারে ১৯৮৩ সালে যোগদান করেন। তিনি অতিরিক্ত সচিব হিসেবে শিক্ষা মন্ত্রণালয় ও জনপ্রশাসন মন্ত্রণালয়ে দায়িত্ব পালন করেন। যুগ্মসচিব হিসেবে তিনি শিল্প ও জনপ্রশাসন মন্ত্রণালয়ে দায়িত্ব পালন করেন।

ফারুক প্রধানমন্ত্রীর কার্যালয়ে পরিচালকসহ সিনিয়র সহকারী সচিব হিসেবে প্রতিরক্ষা মন্ত্রণালয় এবং মাঠ প্রশাসনে অতিরিক্ত জেলা প্রশাসক, উপজেলা নির্বাহী কর্মকর্তা ও ১ম শ্রেণীর ম্যাজিস্ট্রেট হিসেবে দায়িত্ব পালন করেন।

তিনি ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত ১৯ সেপ্টেম্বর ২০১৮ থেকে ১২ নভেম্বর ২০১৮ সাল পর্যন্ত গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে দায়িত্ব পালন করেছেন।

এর পূর্বে তিনি ১৬ এপ্রিল ২০১৮ থেকে ১৯ নভেম্বর ২০১৮ সাল পর্যন্ত বেসামরিক বিমান পরিবহন ও পর্যটন মন্ত্রণালয়ের সচিব হিসেবে দায়িত্ব পালন করেন। এ পদে যোগদানের পূর্বে তিনি  তদপূর্বে তিনি বাংলাদেশ পরিকল্পনা কমিশনের সদস্য (সরকারের সচিব) হিসেবে দায়িত্ব পালন করেন।

তিনি ১৫ সেপ্টেম্বর ২০১৯ সাল থেকে বাংলাদেশ সরকারী কর্ম কমিশনের (পিএসসি) সদস্য।

তথ্যসূত্র
---------

1. 1 2 3 4 5 6  "সিনিয়র সচিব এস. এম. গোলাম ফারুক"। *বাংলাদেশ জাতীয় তথ্য বাতায়ন*। ৮ জানুয়ারি ২০১৯। ২৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ জানু ২০২০।
2. ↑  "এস এম গোলাম ফারুক-বিমান ও পর্যটন মন্ত্রণালয়ের সচিব"। *priyo.com*। ১ মে ২০১৮ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।
3. ↑  রিপোর্টার, স্টাফ। "১২ অতিরিক্ত সচিবকে জনপ্রশাসনে ন্যস্ত"। *DailyInqilabOnline*। সংগ্রহের তারিখ ২০২০-০১-২৩।
4. ↑  "পিএসসি'র সদস্য হিসেবে শপথ নিলেন গোলাম ফারুক"। *চ্যানেল আই অনলাইন*। ১৫ সেপ্টেম্বর ২০১৯। সংগ্রহের তারিখ ২৩ জানুয়ারি ২০২০।
5. ↑  "পিএসসির সদস্য হিসেবে শপথ নিলেন গোলাম ফারুক"। *জাগো নিউজ*। ১৫ সেপ্টেম্বর ২০১৯। সংগ্রহের তারিখ ২৩ জানুয়ারি ২০২০।
6. ↑  "পিএসসি সদস্য হিসেবে শপথ নিলেন এস এম গোলাম ফারুক | রাজধানী"। *ittefaq*। সংগ্রহের তারিখ ২০২০-০১-২৩।
7. ↑  BanglaNews24.com। "শপথ নিলেন পিএসসির নতুন সদস্য গোলাম ফারুক"। *banglanews24.com* (ইংরেজি ভাষায়)। সংগ্রহের তারিখ ২০২০-০১-২৩।
**এশীয় শাহী ঈগল** (বৈজ্ঞানিক নাম: *Aquila heliaca*) এক ধরনের বৃহৎ শিকারী পাখি। এরা **পূর্বাঞ্চলীয় শাহী ঈগল** নামেও পরিচিত।

আবাসস্থল
--------

এটি দক্ষিণ-পূর্ব ইউরোপ, পশ্চিম ও মধ্য এশিয়ায় প্রজাতি। উত্তর-পূর্বাঞ্চলীয় আফ্রিকা এবং দক্ষিণ ও পূর্ব এশিয়ায় শীতে পরিযায়ী হয়ে আসে। নিপীড়ন, বাসস্থান ধ্বংস হয়ে যাওয়া এবং শিকারের প্রভাবে বিশ্বব্যাপী এর সংখ্যা অনেক কমে এসেছে এবং হ্রাস পাচ্ছে। তাই ১৯৯৪ সাল থেকে আইআইসিএন সংকটাপন্ন হিসাবে লাল তালিকাভুক্ত করা হয়েছে।

গঠন
---

 ডিম, সংগ্রহ উইসবাডেন জাদুঘর
স্ত্রী-পুরুষ পাখির চেহারা অভিন্ন।এর দৈর্ঘ্য প্রায় ৭২-৯০ সেন্টিমিটার। গড় ওজন ২.৪৫-৪.৫৫ কেজি। মাথার পেছনে খোঁচা খোঁচা পালক রয়েছে। দেহের সব পালক গাঢ় বাদামির সঙ্গে অসংখ্য সাদা ফুটকি। লেজ কালো এবং উড়ার পালক কালচে গাঢ় বাদামি। দেহতল গাঢ় বাদামির সঙ্গে কদম ফুলের মতো সাদা দাগ দেখা যায়। ঠোঁট বড়শির মতো বাঁকানো, অগ্রভাগ কালো, বাকি অংশ হলুদ এবং ঠোঁটের কিনারা হলুদ চামড়ায় আবৃত।

স্বভাব
------

বিশাল আকৃতির বাসা বেঁধে থাকে। উঁচু গাছের ওপর সরু ডালপালা বিছিয়ে বৃহৎ আকারের বাসা বাঁধে, এটি অগোছালো ধরনের হয়ে থাকে। এর প্রজনন মৌসুম মার্চ থেকে এপ্রিল। একবারে ডিম পাড়ে ২-৩টি। ডিম ফুটতে সময় লাগে ৪১ থেকে ৪৩ দিন। অঞ্চলভেদে প্রজনন মৌসুমের হেরফের রয়েছে। এদের প্রধান খাবার মাছ, ইঁদুর, সরীসৃপ ও ছোট পাখি।

চিত্রশালা
---------

* 
* 
* 
* 
* 
* 
* Museum specimenMuseum specimen

তথ্যসূত্র
---------

1. 1 2  বার্ডলাইফ ইন্টারন্যাশনাল (2017)। "*আকিলা হেলিকিয়া* "। *হুমকিপ্রাপ্ত প্রজাতির আইইউসিএন রেড লিস্ট* । আইইউসিএন : ই। 22696048A117070289। দোই : 10.2305 / আইইউসিএন.উকে .2017-3.আরআরটিএস .22696048 এ 1117070289.এ ।
2. ↑  আলম, শাইন (মার্চ ২৯, ২০১৮)। "বৃহৎ ঈগল"। ২৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০১৯।

বহিঃসংযোগ
---------

* {{{2}}} ভিডিও, আলোকচিত্র ও ডাক, the Internet Bird Collection
* Interactive range map of *Aquila heliaca* at IUCN Red List maps
* Audio recordings of Eastern imperial eagle on Xeno-canto.